Svenska Järnvägsverkstädernas Aeroplanavdelning

AB Svenska Järnvägsverkstädernas Aeroplanavdelning (ASJA) var et foretak som bygde fly i Linköping. Foretaket ble grunnlagt som et datterselskap til AB Svenska Järnvägsverkstäderna (ASJ) og var en del av det som senere skulle bli Svenska Aeroplan AB (SAAB).

ASJs flyavdeling startet på begynnelsen av 1930-tallet. Sjef var Sven Blomberg som tidligere var konstruktør ved Svenska Aero. I 1932 kjøpte ASJA det konkursrammede Svenska Aero av Carl Clemens Bücker. 

I 1936 ble det innledet diskusjoner med Bofors om å danne et felles selskap for å konstruere og bygge fly. I januar 1937 ble man enige om at aksjeene skulle deles likt mellom ASJA og Bofors og den 31. mars 1937 ble AB Förenade Flygverkstäder (AFF) etablert. 

Samarbeidet innen AFF fungerte ikke, og i mars 1939 ble Svenska Aeroplan AB omdannet og overtok ASJA.  

Selskaper etablert i 1930-årene
Luftfartshistorie
Saab
Tidligere svenske selskaper